Jekk tqum kmieni tista' tara din il-kometa
Imtella' Lulju 7, 2020 - Aġġornata 7 Ta' Lulju, 2020 11:15am Min jirnexxielu jqum fis-sigħat bikrin ta' filgħodu jista' jitpaxxa b'xena mhux tas-soltu fis-smewwiet. Il-kometa C/2020 F3 Neowise bħalissa qed tidher ċara jekk wieħed iħares lejn ix-xefaq fil-lvant ta' Malta. L-astrofiżiku Dr Joseph Caruana, li ġibed dawn ir-ritratti, qal li bħalissa l-kometa hija viżibbli qabel titla' x-xemx, speċjalment bejn l-4.15 u l-4.45 ta' filgħodu. Għal min ma jirnexxilux jaraha din il-ġimgħa, il-ġimgħa d-dieħla l-kometa tkun tidher filgħaxija fil-punent, dejjem jekk ma tilħaqx titfarrak.